2017. gada F1 sezona

[thumb|upright|[Luiss Hamiltons ir pašreizējais čempionāta kopvērtējuma līderis.]]
[thumb|''[Mercedes* komanda ir pašreizējā konstruktoru kausa čempionāta kopvērtējuma līdere.]]

*'2017. gada *F1* sezona**, oficiāli pazīstama kā **2017. gada *FIA* Pirmās formulas Pasaules čempionāts** (), ir [[Starptautiskā Automobiļu federācija|Starptautiskās Automobiļu federācijas]] (''FIA'') sankcionētās [[Formula 1|Pirmās formulas]] 68. čempionāta sezona, kas norisināsies viscaur [[2017. gads|2017.]] gadu, no pavasara līdz vēlam rudenim. Saskaņā ar oficiālo sacīkšu kalendāru sezonas atklāšanas posms norisinājās 26. martā [[Austrālijas Grand Prix|Austrālijā]], turpretim sezonas noslēguma posms tiks aizvadīts 26. novembrī [[Abū Dabī Grand Prix|Abū Dabī]]. Sezonas laikā 24 braucēji, pārstāvot 10 dažādas komandas, sacentīsies par ''Formula 1'' Pasaules čempionāta titulu — [[F1 čempionu saraksts|individuālajā]] un [[F1 konstruktoru kausa ieguvēju saraksts|komandu (konstruktoru) kausa]] kopvērtējumā.

2017. gada Pirmās formulas sezona sevī ietver vienas no lielākajām [[aerodinamika|aerodinamiskajām]] pārmaiņām pēdējo 20 gadu laikā, kur pārmaiņas tehniskajos regulējumos ne tikai ir padarījušas Pirmās formulas sacīkšu automašīnas krietni ātrākas un agresīvākas, bet arī — platākas — kopējie Pirmās formulas sacīkšu automašīnu parametri platumā ir sasnieguši 2 metru atzīmi, kas pēdējo reizi tika novērota [[1997. gada F1 sezona|1997.]] gadā. Tāpat 2017. gads būs pēdējā Pirmās formulas sezona, kurā pilotiem būs atļauts sacensties bez pastiprinātākas formulas kokpita aizsardzības sistēmas.

Pēc aizvadītajiem sezonas sešpadsmit posmiem ''[[Mercedes F1|Mercedes]]'' komandas pilots [[Luiss Hamiltons]] ar izcīnītajiem 306 punktiem ir pašreizējais čempionāta kopvērtējuma līderis, iekams otrajā vietā ar 247 punktiem ierindojas ''[[Scuderia Ferrari|Ferrari]]'' komandas pilots [[Sebastiāns Fetels]], bet trešajā vietā ar 234 punktiem — otrs ''Mercedes'' komandas pilots [[Valteri Botass]]. Savukārt [[F1 konstruktoru kausa ieguvēju saraksts|Konstruktoru kausa]] čempionāta kopvērtējumā ar izcīnītajiem 540 punktiem līderpozīcijā atrodas ''[[Mercedes F1|Mercedes]]''  vienība, kamēr otro vietu ar 395 punktiem ieņem ''[[Scuderia Ferrari|Ferrari]]'' komanda, bet trešo vietu ar 303 punktiem — ''[[Red Bull Racing]]'' vienība.

== Komandas un braucēji ==
Zemāk esošajām komandām un pilotiem ir līgumsaistības uz 2017. gadu:



=== Komandu izmaiņas ===
* 2016. gada maijā tika paziņots, ka, sākot ar 2017. gada sezonu, ''[[Scuderia Toro Rosso|Toro Rosso]]'' komanda atkārtoti izmantos ''[[Renault F1|Renault]]'' dzinējus, kurus tā bija pielietojusi jau [[2014. gada F1 sezona|2014.]] un [[2015. gada F1 sezona|2015.]] gadā, un, iespējams, līdzīgi kā tas ir [[Red Bull Racing|''Red Bull'']] komandas gadījumā tos izmantos zem ''[[TAG Heuer]]'' brenda nosaukuma. [[2016. gada F1 sezona|2016. gada sezonā]] ''Toro Rosso'' komanda izmantoja ''[[Scuderia Ferrari|Ferrari]]'' ražotos dzinējus.
* ''[[Sauber]]'' komanda ir oficiāli paziņojusi, ka 2017. gadā tā izmantos 2016. gada [[Scuderia Ferrari|''Ferrari'']] dzinējus, lai tādējādi pēc iespējas efektīvāk pielāgoties jaunajām aerodinamiskajām pārmaiņām.
* 2017. gada janvārī tika oficiāli paziņots, ka ''[[Manor Racing|Manor]]'' vienība uzsāka maksātnespējas procesu, kas gala rezultātā beidzās ar komandas bankrotu. Tomēr saskaņā ar noteikumiem komandai bija teorētiskas tiesības izlaist pirmos trīs ''F1'' posmus, līdz tās oficiālais pieteikums čempionātam tiktu pilnībā dzēsts. Diemžēl 2017. gada marta sākumā komanda oficiāli paziņoja, ka ir pilnībā atsaukusi savu dalību gaidāmajam čempionātam.

=== Izmaiņas pilotu sastāvā ===
==== Pirms sezonas sākuma ====
* [[Niko Rosbergs]], izcīnījis savu pirmo ''[[Formula 1]]'' [[F1 čempionu saraksts|pasaules čempiona]] titulu, 2016. gada decembrī oficiāli paziņoja par savas profesionālās karjeras izbeigšanu. Šī iemesla dēļ 2017. gada janvārī [[Valteri Botass|Valteri Botasa]] līgumsaistības ar ''[[Williams F1|Williams]]'' komandu tika oficiāli izbeigtas, lai tādējādi somu pilots varētu pievienoties ''[[Mercedes F1|Mercedes]]'' vienībai un kļūt par [[Luiss Hamiltons|Luisa Hamiltona]] jauno komandas biedru.
* Pēc tam, kad [[Felipe Masa]] oficiāli paziņoja par savas Pirmās formulas karjeras izbeigšanu, viņa vietu ''Williams'' komandā uz 2017. gada sezonu ieņēma jaunais kanādiešu autosportists [[Lānss Strols]]. Tomēr pēc [[Valteri Botass|Valteri Botasa]] pāriešanas uz ''Mercedes'' vienību, 2017. gada janvārī tika oficiāli paziņots, ka Felipe Masa atgriezīsies Pirmajā formulā, pārstāvot ''Williams'' komandu.
* ''[[McLaren]]'' komanda ir paziņojusi, ka [[2015. gada GP2 sezona|2015.]] gada ''[[GP2]]'' čempions [[Stofels Vandorns]] būs tas pilots, kurš 2017. gadā aizvietos [[Džensons Batons|Džensonu Batonu]], tādējādi kļūstot par [[Fernando Alonso]] jauno komandas biedru. Savukārt Batons ir norādījis, ka tikmēr paņems vienu brīvu gadu no ''Formula 1'' sacīkstēm, paliekot par ''McLaren'' komandas rezerves braucēju ar potenciālu iespēju atgriezties [[2018. gada F1 sezona|2018. gada sezonā]].
* [[Paskals Vērleins]], kurš 2016. gadā debitēja un pārstāvēja ''Manor'' vienību, ir oficiāli paziņojis, ka 2017. gadā brauks ''[[Sauber]]'' komandā, tādējādi aizstājot tās līdzšinējo pilotu [[Felipe Nasrs|Felipi Nasru]].
* [[Niko Hilkenbergs]], kurš 2016. gada sezonā pārstāvēja ''[[Force India]]'' komandu, ir oficiāli paziņojis, ka, sākot ar 2017. gadu, brauks [[Renault F1|''Renault'']] komandā.
* [[Kevins Magnusens]] ir oficiāli paziņojis, ka 2017. gadā pārstāvēs ''[[Haas F1|Haas]]'' komandu. Šī iemesla dēļ ''Haas'' komanda izvēlējās neatjaunot savas līgumsaistības ar [[Estevans Gutjerress|Estevanu Gutjerresu]].
* [[Estebans Okons]], kurš 2016. gadā debitēja ''[[Manor Racing|Manor]]'' vienībā, ir oficiāli paziņojis, ka 2017. gadā brauks ''[[Force India]]'' komandā.

==== Sezonas laikā ====
* [[Paskals Vērleins]] savainojuma dēļ izvēlējās brīvprātīgi izlaist [[2017. gada Austrālijas Grand Prix|pirmo sezonas posmu]] [[Austrālija|Austrālijā]], līdz ar to ''[[Sauber]]'' komanda viņu aizstāja ar līdzšinējo ''[[GP2]]'' sēriju vicečempionu [[Antonio Džovinaci]], kurš savainoto vācu pilotu aizvietoja arī pirmsezonas testu pirmajā sesijā.
* [[Fernando Alonso]] izvēlējās izlaist [[Monako Grand Prix|Monako ''Grand Prix'']] izcīņu, lai tādējādi startētu [[Indianapolis 500|Indianapolisas 500 jūdžu sacīsktēs]], kas ir viens no prestižākajiem ''[[IndyCar Series]]'' posmiem. Šī iemesla dēļ spaņu pilotu ''[[McLaren]]'' komandas sastāvā Monako ''Grand Prix'' izcīņas laikā aizvietoja [[Džensons Batons]].
* Sliktās pašsajūtas dēļ [[Felipe Masa]] izvēlējās izlaist [[Ungārijas Grand Prix|Ungārijas ''Grand Prix'']] sacīksti, līdz ar to britu pilots [[Pauls di Resta]] viņu aizvietoja ''[[Williams F1|Williams]]'' komandas sastāvā.
* Sezonas noslēgumā ''[[Scuderia Toro Rosso|Toro Rosso]]'' vienība oficiāli paziņoja, ka [[Daniils Kvjats|Daniila Kvjata]] vietu komandas sastāvā uz pēdējiem sešiem sezonas posmiem ieņems franču pilots [[Pjērs Gaslijs]], kurš 2016. gadā kļuva par ''[[GP2]]'' sēriju čempionu.

== Sezonas kalendārs ==
[[Attēls:Formula 1 all over the world-2017.svg|thumb|upright=1.3|Pasaules karte, kur zaļā krāsā ir attēlotas tās valstis, kas 2017. gadā sevī ietvers vismaz vienu Pirmās formulas Pasaules čempionāta posmu (sacīkšu trašu atrašanās vietas ir attēlotas ar melnu aplīti).]]

Zemāk norādītās [[sacīkšu trase]]s ir iekļautas 2017. gada sezonas kalendārā:



=== Izmaiņas sacīkšu kalendāra ===
* [[Ķīnas Grand Prix|Ķīnas]] un [[Bahreinas Grand Prix|Bahreinas]] ''Grand Prix'' izcīņas tika apmainītas vietām.
* [[Eiropas Grand Prix|Eiropas ''Grand Prix'']] izcīņa tika oficiāli pārdēvēta par [[Azerbaidžānas Grand Prix|Azerbaidžānas ''Grand Prix'']] posmu.
* [[Vācijas Grand Prix|Vācijas ''Grand Prix'']] izcīņa [[Hokenheimrings|Hokenkeimas trasē]] tika oficiāli izsvītrota no sezonas kalendāra.
* Bijušais Pirmās formulas boss [[Bērnijs Eklstons]] norādīja, ka līgums ar [[Enco un Dino Ferrāri autodroms|Imolas trasi]] arī tika noslēgts, taču, lai tas pilnībā stātos spēka, tam bija vajadzīgs Itālijas autosporta federācijas akcepts Šī iemesla dēļ Imolas trase oficiālajā sezonas kalendārā tā arī netika iekļauta. Imolas trasē, kas savādāk ir pazīstama kā Enco un Dino Ferrāri autodroms, starp 1981. un 2006. gadu tika rīkota [[Sanmarīno Grand Prix|Sanmarīno ''Grand Prix'']] izcīņa.

== Izmaiņas noteikumos ==

=== Vispārējās izmaiņas ===
* [[2016. gads|2016.]] gada septembrī tika paziņots, ka [[Amerikas Savienotās Valstis|ASV]] mediju gigants ''[[Liberty Media]]'' par 8,4 miljardiem ASV dolāru iegādājās ''[[Formula 1]]'' čempionātu, un, līdzīgi kā tas ir daudzos citos lielajos sporta veidos, tas paziņoja, ka, sākot ar 2017. gadu, ļaus arī komandām ieguldīt daļu savas naudas sporta attīstībā. Tāpat 2017. gada janvārī tika ziņots, ka līdzšinējais ''F1'' boss [[Bērnijs Eklstons]] ir ticis nostumts no savas lomas ''Formula 1'' čempionāta vadītāja amatā, kur viņa vietu turpmāk ieņems esošais ''Liberty Media'' izpilddirektors [[Čeiss Kerijs]] (''Chase Carey'') un viņa partneri — [[Šīns Bračess]] (''Sean Bratches'') kā [[menedžments|menedžmenta]] [[direktors]] [[komercija|komercjautājumos]] un [[Ross Brons]] kā menedžmenta direktors [[sports|sporta]] jautājumos. Bērnijs Eklstons ''Formula 1'' čempionāta vadītāja amatā atradās gandrīz 40 gadus.
* Saskaņā ar sezonas lielajām izmaiņām Pirmās formulas tehniskajos regulējumos tiek paredzēts, ka kopējais sacīkšu automašīnu ātrums līkumos pieaugs par kādiem 40 km/h, līdz ar to [[Starptautiskā Automobiļu federācija]] (''FIA'') ir izdevusi rīkojumu, kas paredz visām 2017. gada sezonas kalendārā esošajām sacīkšu trasēm veikt papildus uzlabojumus, lai tādējādi tās pēc iespējas vairāk pielāgotos jaunajām izmaiņām.

=== Tehniskās izmaiņas ===

Saskaņā ar jaunajiem tehniskajiem regulējumiem 2017. gadā Pirmās formulas sacīkšu automašīnas vienā aplī ir kļuvušas vidēji no 3 līdz pat 5 sekundēm ātrākas. Līdz ar to, lai šī iecere īstenotos, tika ieviestas šādas tehniskās izmaiņas:
* Formulas sacīkšu automašīnas maksimālais platums tika palielināts no 1800 [[milimetrs|mm]] uz 2000 mm.
* Lai nodrošinātu labāku mehānisko saķeri, priekšējās un aizmugurējās riepas tika palielinātas platumā, kur priekšējās riepas tika palielinātas no 245 mm uz 305 mm, turpretim aizmugurējās riepas — no 325 mm uz 405 mm.
* Priekšējais antispārns tika palielināts platumā uz 1800 mm.
* Aizmugurējais antispārns tika nolaists zemāk par 150 mm, kā arī tika pabīdīts uz atpakaļu par 200 mm.
Papildus tam tika ieviestas arī šādas tehniskās izmaiņas:
* Formulas sacīkšu automašīnu minimālais svars, ieskaitot pilotu, palielinājās, jo komandām tika dota atļauja palielināt degvielas daudzumu, ar kuru startēt sacīkstē — no 100 [[kilograms|kg]] uz 105 kg.
* Neatkarīgi no sacīkšu skaita katram pilotam sezonas laikā ir pieejami tikai 4 dzinēji.
* Izmaksas, kas katrai komandai ir saistītas ar dzinēju iegādi, tika samazinātas par 1 miljonu [[eiro]].
* Sākot ar 2017. gadu, tika aizliegts izvietot [[videokamera|filmēšanas kameras]] uz formulas sacīkšu automašīnu priekšējiem antispārniem.

=== Sportiskās izmaiņas ===
* 2017. gada sezonā turpinājās [[2016. gada Vācijas Grand Prix|2016. gada Vācijas ''Grand Prix'']] izcīņas laikā pieņemtie noteikumu grozījumi, kas attiecās uz pretrunīgi vērtēto [[radiosakari|radio sarunu]] ierobežojumu atcelšanu sacīkstes laikā. Proti, braucēji un komandas sacīkšu laikā savā starpā drīkst diskutēt par jebko, ieskaitot mašīnu regulējumus, [[trajektorija|trajektoriju]] izvēles un citus norādījumus. Vienīgais aizliegums, kas palicis spēkā — saruna ar komandu iesildīšanās aplī un startā, ja neskaita paziņojumus par problēmām, kas var izraisīt bīstamu situāciju.
* Gadījumā, ja nelabvēlīgie [[laikapstākļi]] neļaus veikt ierasto starta procedūru, [[drošības mašīna]]i dodoties malā, braucēji atkārtoti nostāsies savās starta pozīcijās un notiks ierastais statiskais starts.
* Sākot ar 2017. gadu, pilotiem ir aizliegts regulāri mainīt savas ķiveres sākotnējo krāsojumu, kas nozīmē to, ka visas sezonas garumā ķiveres krāsojumam ir jāpaliek nemainīgam. Tomēr par spīti tam katram pilotam sezonas laikā ir atļauts uz vienu sacīksti (pēc brīvas izvēles) veikt savas ķiveres sākotnējā krāsojuma nomaiņu. Tāpat pilotiem ir atļauts nomainīt savas ķiveres sākotnējo krāsojumu, ja sezonas laikā attiecīgais braucējs pāriet no vienas komandas uz otru.

== Rezultāti un kopvērtējumi ==
=== Sacīkstes ===


=== Pilotu kopvērtējums ===
Punkti pilotu individuālajā kopvērtējumā tiek piešķirti tikai tiem braucējiem, kuri katrā sacīkstē finišē pirmajās desmit pozīcijās:





**Piezīmes:**
*†&nbsp;– Braucējs nefinišēja, bet tiek klasificēts jo paveica vismaz 90% distances.
* Ja sezonas noslēgumā diviem vai vairākiem pilotiem ir vienāds punktu skaits, tad augstāko pozīciju pasaules čempionāta kopvērtējumā gūst tas braucējs, kuram ir bijušas visvairāk uzvaru; ja gadījumā uzvaru skaits ir vienāds, tad skatās, kuram ir bijušas visvairāk 2. vietas utt.

=== Konstruktoru kopvērtējums ===
Punkti konstruktoru kopvērtējumā tiek piešķirti tikai tām komandām, kuru pārstāvētie piloti katrā sacīkstē finišē pirmajās desmit pozīcijās:





**Piezīmes:*'
*†&nbsp;– Braucējs nefinišēja, bet tiek klasificēts jo paveica vismaz 90% distances.
* Ja sezonas noslēgumā diviem vai vairākiem konstruktoriem ir vienāds punktu skaits, tad augstāko pozīciju pasaules čempionāta kopvērtējumā gūst tā komanda, kurai ir bijušas visvairāk uzvaru; ja gadījumā uzvaru skaits ir vienāds, tad skatās, kurai ir bijušas visvairāk 2. vietas utt.

== Skatīt arī ==

* *Formula 1*
* [[F1 čempionu saraksts|*F1* čempionu saraksts]]
* [[F1 konstruktoru kausa ieguvēju saraksts|*F1* konstruktoru kausa ieguvēju saraksts]]

== Atsauces un piezīmes ==


== Ārējās saites ==

* [http://www.formula1.com/ *Formula 1* oficiālā mājaslapa] 
* [http://www.autosport.com/ Mājaslapa par autosportu] 
* [http://www.f1.lv/ Mājaslapa par *Formula 1'']